b'\n_START_ARTICLE_\nGen\xe2\x80\x99y\xc5\x8d Takeda\n_START_PARAGRAPH_\nGen\xe2\x80\x99y\xc5\x8d Takeda (jap. \xe7\xab\xb9\xe7\x94\xb0\xe7\x8e\x84\xe6\xb4\x8b, Takeda Gen\xe2\x80\x99y\xc5\x8d, s. 7. maaliskuuta 1949, Osaka, Japani) on entinen Nintendo Integrated Research & Developmentin johtaja, ja h\xc3\xa4n on ty\xc3\xb6skennellyt jaostossa sen perustamisesta 1981 l\xc3\xa4htien. Tuolloin jaoston nimi oli viel\xc3\xa4 Research and Development 3 (R&D3). H\xc3\xa4nen toimenkuvaansa kuuluu p\xc3\xa4\xc3\xa4asiassa laitteiston kehitt\xc3\xa4minen. Takeda oli yksi t\xc3\xa4rkeimmist\xc3\xa4 henkil\xc3\xb6ist\xc3\xa4 Wiin kehitystiimiss\xc3\xa4, ja h\xc3\xa4nen nimiins\xc3\xa4 on laitettu my\xc3\xb6s Nintendon ensimm\xc3\xa4isen "videopelin", EVR Racen kehitt\xc3\xa4minen. EVR Race oli kuitenkin t\xc3\xa4ysin mekaaninen._NEWLINE_Takedan johtama R&D3 oli vastuussa monista varhaisista Nintendon laitteista ja lis\xc3\xa4osista, kuten Nintendo Entertainment Systemin kaseteista. R&D3:n kehitt\xc3\xa4m\xc3\xa4t videopelit oli suunnattu p\xc3\xa4\xc3\xa4asiassa Pohjois-Amerikan markkinoille._NEWLINE_Takeda j\xc3\xa4i el\xc3\xa4kkeelle vuonna 2017.'